L 3516 Jurnalul Oficial al Uniunii Europene 11.2.2015 REGULAMENTE REGULAMENTUL (UE) 201 5/210 AL COMISIEI din 10 februarie 2015 de modificare a anexelor II și III la Regulamentul (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicaţiilor geografice ale băuturilor spirtoase COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase ('), în special articolul 26, întrucât: (1) În Spania se produce în mod tradițional o băutură spirtoasă, obținută prin macerarea porumbelor (Prunus spinosa) în alcool etilic de origine agricolă, care este larg cunoscută consumatorilor spanioli sub denumirea de „Pacharân”. Dat fiind că nu există o categorie de băuturi spirtoase care să corespundă „Pacharân”, pentru a transmite informații clare consumatorilor străini și pentru a ține seama de evoluțiile economice și de piață, în anexa II la Regulamentul (CE) nr. 110/2008 ar trebui inclusă o nouă categorie denumită „băutură spirtoasă cu aromă de porumbe sau Pachardn”. În scopul asigurării protecţiei consumatorilor și a intereselor economice ale producă- torilor, noua categorie ar trebui să includă specificații tehnice pe baza evaluării parametrilor de calitate și de producție existenți utilizați pe piața Uniunii. (2) Având în vedere reputația „Pacharân”, pe care consumatorii o asociază spontan cu Spania, astfel cum s-a recunoscut în trecut, termenul „Pacharân” poate fi folosit ca denumire de vânzare doar în cazul în care produsul este fabricat în Spania. În cazul în care produsul este fabricat în afara Spaniei, termenul „Pacharân” poate fi folosit doar pentru a completa denumirea de vânzare „băutură spirtoasă cu aromă de porumbe” și împreună cu indicarea țării de fabricație. (3) Indicaţia geografică „Pacharân navarro”, care este înregistrată în anexa III la Regulamentul (CE) nr. 110/2008 la rubrica „alte băuturi spirtoase”, ar trebui transferată în categoria „băutură spirtoasă cu aromă de porumbe sau Pacharân” din aceeași anexă. (4)  Prin urmare, Regulamentul (CE) nr. 110/2008 ar trebui modificat în consecință. (5)  Măsurile prevăzute în prezentul regulament sunt conforme cu avizul Comitetului pentru băuturi spirtoase, ADOPTĂ PREZENTUL REGULAMENT: Articolul 1 Anexele II și III la Regulamentul (CE) nr. 110/2008 se modifică după cum urmează: 1. în anexa II, după punctul 37 „Sloe gin” se inserează următorul punct 37a: „37a. «Băutură spirtoasă cu aromă de porumbe sau Pacharân» Băutura spirtoasă cu aromă de porumbe sau Pachardn este o băutură spirtoasă: (a) care are un gust predominant de porumbe şi este obţinută prin macerarea porumbelor (Prunus spinosa) în alcool etilic de origine agricolă, cu adăugarea de extracte naturale de anason şi/sau distilate de anason; () J0L39,13.2.2008,p.16.